**Jegyzőkönyv**

**Nagykovácsi Nagyközség Önkormányzat**

**Ügyrendi, összeférhetetlenségi, jogi és külső kapcsolatok bizottság nyilvános üléséről**

**Az ülés helye: Polgármesteri Hivatal**

**Az ülés időpontja:** 2015. május 20. (szerda 8 óra)

**Meghívottak:** Bánóczi Margit elnök, Tegzes Endre, Gerely Gábor, dr. Lovas András, dr Borók György, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Papp István jegyző, dr. Németh Zsanett aljegyző, dr. Halmosi-Rokaj Odett osztályvezető

**Megjelentek:** Bánóczi Margit elnök, Tegzes Endre, dr Borók György, Kiszelné Mohos Katalin polgármester, Papp István jegyző, Kissné Szalay Erzsébet jegyzőkönyvvezető.

**Bánóczi Margit elnök:** Köszöntöm a megjelenteket. Megállapítom, hogy az Ügyrendi, összeférhetetlenségi, jogi és külső kapcsolatok bizottsági ülésen (továbbiakban ÜB) a jelenlévők száma 3 fő, tehát a bizottság határozatképes.

Szavazásra teszem fel a napirendi pontokat, aki elfogadja a napirendet, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK 11/2015. (V. 20.) HATÁROZATA**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága 2015. május 20-i ülésén az alábbi napirendeket tárgyalja.

1. **Döntés a Mária Út Közhasznú Egyesülethez történő csatlakozásról E–73**

Előterjesztő: dr. Klein Katalin képviselő

1. **Döntés a Képviselő-testület 2015. év II. félévi munka- és üléstervéről E–75**

Előterjesztő: Kiszelné Mohos Katalin polgármester

Előadó: Papp István jegyző

1. **Egyebek**

**1. napirendi pont:**

**Döntés a Mária Út Közhasznú Egyesülethez történő csatlakozásról E–73**

**Bánóczi Margit elnök**: A napirendi ponttal kapcsolatosan írásbeli észrevétel nem érkezett. Átadom a szót jegyző úrnak, hogy röviden ismertesse az előterjesztést.

**Papp István jegyző**: *Röviden ismertette az előterjesztést.*

**Bánóczi Margit elnök**: Köszönöm szépen. Kérdés felvetés, van-e? Nincs. Aki elfogadásra javasolja, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**12/2015. (V. 20.) HATÁROZATA**

**Tárgy: Döntés a Mária Út Közhasznú Egyesülethez történő csatlakozásról**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy

1. kérje a felvételét a Mária Út Közhasznú Egyesületbe (8200 Veszprém, Házgyári út 7, a továbbiakban: Egyesület), intézményi tagként, és vállalja a tagsággal járó költségeket,
2. nyilatkozzon hogy Nagykovácsi Nagyközség Önkormányzata teljes körű képviseletét az Egyesületben Kiszelné Mohos Katalin polgármester látja el, kapcsolattartásra jogosult dr. Klein Katalin képviselő.

**Határidő**: folyamatos

**Felelős**:polgármester

**2. napirendi pont:**

**Döntés a Képviselő-testület 2015. év II. félévi munka- és üléstervéről E–75**

**Bánóczi Margit elnök**: Ismét kérem az előadót, hogy ismertesse az előterjesztést.

**Papp István jegyző:** *Röviden ismertette az előterjesztést*. Kiegészítésként hozzá kell tennem, hogy a Pénzügyi bizottság és az Egészségügyi bizottság egy-egy módosító javaslatot nyújtott be a napirendhez kapcsolódóan. Az Egészségügyi bizottság a szociális koncepció elkészítéséről szól napirend felvételét javasolta.

**Tegzes Endre**: A Pénzügyi bizottság tárgyalta a NATÜ beszámolóját, és ennek kapcsán merült fel, hogy célszerű lenne elkészíteni a Nagykovácsi Településüzemeltetési Nonprofit Kft. stratégiáját és üzleti tervét, ezért javasolta a napirend felvételét a munkatervbe.

**Bánóczi Margit elnök:** Köszönöm. Amennyiben nincs kérdés, felvetés, szavazásra teszem fel a határozati javaslatot, aki így elfogadásra javasolja, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**13/2015. (V. 20.) HATÁROZATA**

**Tárgy: Döntés a Képviselő-testület 2015. év II. félévi munka- és üléstervéről**

Nagykovácsi Nagyközség Önkormányzatának Képviselő-testülete úgy dönt, hogy a mellékletben foglalt 2015. év II. félévi munkatervét elfogadja.

Határidő: azonnal

Felelős: Polgármester, Jegyző

**3 napirendi pont:**

**Egyebek**

**Bánóczi Margit elnök:** Van-e valakinek észrevétele, hozzászólása.

**dr. Borók György**: A május 21-i testületi ülés napirendjeihez kapcsolódóan lenne kérdésem, illetve észrevételem. A Zsigmond Dentál Kft. helységbérletével kapcsolatosan véleményem szerint nem egyénenként kellene meghatározni a bérleti díjat, hanem egységes keretrendszert kellene kidolgozni ezzel kapcsolatban.

**Kiszelné Mohos Katalin polgármester:** A háziorvos és gyerekorvos sem fizet bérleti díjat, éppen ezzel a javaslattal szerettük volna biztosítani, hogy egységes rendszer alakuljon ki.

**Tegzes Endre**: A Pénzügyi bizottság nem támogatta a határozati javaslatot, azonban a Képviselő-testület fog dönteni, így a bizottsági véleménnyel ellentétes döntés is születhet. Javaslom, hogy a testületi ülésen az előterjesztés ismertetése során részletesebben kellene kifejteni a körülményeket.

**dr. Borók György**: Szeretnék röviden tájékozódni az iskolaigazgató választással, illetve az Öregiskola vezetőjének megválasztásával kapcsolatban.

**Kiszelné Mohos Katalin polgármester:** A négy jelöltből három jelölt meghallgatására sor került hétfőn, a negyedik jelölt meghallgatására a testületi ülés előtt, az Oktatási bizottság ülésén kerül majd sor. A testület fog ülésén döntést hozni arról, hogy a négy jelölt közül kit támogat. Azonban az igazgató megválasztása a KLIK hatásköre, a testület csak javaslatot tehet. Az Öregiskola igazgatói pozíciójára beérkezett pályázatok elbírálását egy szakmai bizottság végzi. Sajnos azonban a szakértő nem tudott megjelenni a bizottság ülésén, így a döntést el kellett halasztani.

**Bánóczi Margit elnök:** Köszönöm szépen. Amennyiben nincs több kérdés, hozzászólás, az ülést 8:30 órakor bezárom.

 K.m.f.

 Bánóczi Margit Gerely Gábor

 elnök tag